Campionatul Mondial de Fotbal Rusia 2018 (Croatia - Anglia)

Campionatul Mondial de Fotbal Rusia

Croatia – Anglia 2-1

Sursa: Twitter Fifa World Cup

Sursa: Twitter Fifa World Cup

ECHIPE

Croatia: Subasici – Vrsaljko, Vida, Lovren, Strinic (95, Pivaric) – Rakitic, Modric (119, Badelj) – Rebic (101, Kramaric), Brozovic, Perisic – Mandzukic (115, Corluka).

Antrenor: Zlatko Dalici

Anglia: Pickford – Walker (112, Vardy), Stones, Maguire – Trippier, Alli, Henderson (97, Dier), Lingard, Young (91, Rose) – Sterling (74, Rashford), Kane.

Antrenor: Gareth Southgate

Au marcat: Perisici (’68), Mandzukici (‘109) / Trippier (‘5)

Croația scrie istorie!

Naționala Croației s-a calificat, pentru prima dată în istoria ei, în finala Campionatului Mondial de fotbal Rusia 2018! Echipa antrenată de Zlatko Dalic a învins Anglia cu scorul de 2-1 miercuri, la Moscova, în cea de-a doua semifinală a turneului final și se va duela duminică, 15 iulie, cu Franța pentru trofeul suprem. Până acum, cea mai mare performanță din istorria reprezentativei croate era medalia de bronz adjudecată la Mondialul din 1998, din Franța.

Anglia a început în forță și se părea că se va impune lejer, după ce Trippier a deschis scorul în primele 5 minute de joc, după o lovitură liberă. Britanicii s-au menținut periculoși în prima parte a partidei, dar, treptat, s-au stins și Croația a preluat controlul.

În minutul 68, Perisic a reușit să egaleze, iar patru minute mai târziu a avut ocazia să-și trimită echipa în finală, când bara s-a opus șutului său. Cum, după cele 90 de minute, tabela a indicat rezultatul de 1-1, partida a intrat în prelungiri.

În minutul 109, Mandukic a scris istorie pentru țara sa, marcând golul care i-a trimis pe croați în prima lor finală de Mondial. Unde speră să-și ia revanșa în fața Franței, care acum 20 de ani, în 1998, îi învingea cu 2-1 în penultimul act al turneului găzduit și câștigat de „cocoși”.

MUGUR BĂILEȘTEANU

Contents